En stor (gjerne 70-80 millimeter), avlang og nokså flat trebukk med forstørrede kjever hos begge kjønn. Forkroppen er brun, dekkvingene brungule. Hos hannen er kjevene (mandiblene) gjerne litt kortere enn hode + pronotum, nokså rette, på innersiden med skarpe tenner nesten helt til roten, ved roten med en rundet innbuktning. Pronotum er avrundet trapesformet, med markerte for- og bakhjørner, men uten tenner på disse. Hunnen har noe kortere kjever (betdyelig kortere enn hode + pronotum) med tenner langs hele innersiden, og pronotum har tenner på for- og bakhjørnene.